Манументальна-дэкаратыўнае мастацтва

Манумента́льна-дэкараты́ўнае мастацтва — асаблівы раздзел мастацкай творчасці, непасрэдна звязаны як з манументальным мастацтвам, так і з дэкаратыўным мастацтвам, але не існуе асобна ад архітэктуры, з якой утварае найбольш цеснае адзінства і задачам якой непасрэдна падпарадкоўваецца.

У сферу манументальна-дэкаратыўнага мастацтва ўваходзяць усе віды архітэктурнага дэкору: разьбяныя і ляпныя ўпрыгожванні капітэляў, фрызаў, карнізаў, тымпанаў, люнетаў і іншых частак збудаванняў; дэкаратыўныя роспісы (арнаментальныя або стылізаваныя), вітраж, мазаіка, вазы, статуі, бюсты, прызначаныя перадусім для ўпрыгожвання фасадаў або інтэр’ераў; паркавая і фантанная скульптура, а таксама іншыя мастацкія кампаненты архітэктурнага цэлага.

 Крыніцы 

 Спасылкі 

Катэгорыя:Манументальнае мастацтва
Катэгорыя:Дэкаратыўнае мастацтва
Катэгорыя:Архітэктура